Petrona González héra raka’e la che visaguéla, ha upe Jutýpe oguãhẽvo oampara chupe petĩ kuñakarai imarangatúva, péro he’i chupe: “Che nachemembýi che áma, ha péina nde reguãhẽ che rógape. Ko’ágã guive nde la che memby ha nde rérata Petronita Dávalos”. Ha néi, he’i chupe vy’apópe. Upépe okakuaapa ha upéi omomemby chupe peteĩ korrentíno hérava Ezequiel Lambaré. Ome’ẽ chupe mbohapy mitã kuña herava’ekue: Pablina, Candelaria ha Prima Feliciana. Ajevérõ niko che ikatu apurahéi Maneco Galeano ndive: “Yo niko soy descendiente del cacique Lambaré”, pero che añetehápe, pórke che Ezequiel Lambare rajy remiarirõ. Ha he’íva voi oréve mama: “Ñande ko, che memby, Lambare kuéra hína. Ha tia Pablina ha che maĩna Prima Feliciana membyrekuéra avei, pero tia Plácida ñemoñaréva ndaha’éi pórke ha’e Antóño Rríva rajy”.